เพลย์เยอร์ อูโน

นิโคลัส แดนเชอโร (Nicolas Dansereau) เกิดวันที่ 20 กรกฎาคม ค.ศ. 1987 เป็นนักมวยปล้ำอาชีพชาวแคนาดา หรือเป็นที่รู้จักกันดีของวงการในชื่อ เพลย์เยอร์ อูโน ผู้ซึ่งปัจจุบันเข้าร่วมแข่งขันในรายการอิสระหลายรายการทั่วทั้งแคนาดา และสหรัฐอเมริกา รวมทั้ง อัลฟา-1 เรสต์ลิง, แคปิตอลแชมเปียนชิปคอมแบท (C*4), อินเตอร์สปีชีส์เรสต์ลิง (ISW) และ โปรเรสต์ลิงกอริลลา (PWG) เขามีพื้นฐานทางภาพลักษณ์, การเคลื่อนไหว และเครื่องแต่งกาย (เช่น การอ้างถึงมาริโอ, ลุยจิ และวาริโอ) ที่เกี่ยวข้องกับบรรดาวิดีโอเกมต่าง ๆ ยิ่งไปกว่านั้น ยังมุ่งเน้นเฉพาะระบบคอนโซลแฟมิคอม และซูเปอร์แฟมิคอม เขามักร่วมทีมกับ สตัพเพไฟด์/เพลย์เยอร์ ดอส โดยได้รับการเรียกขานว่า ซูเปอร์สแมชบราเธอส์
หนึ่งในเครื่องหมายการค้าของเขาคือกางเกงตัวเก่าของเขา ซึ่งมีการออกแบบเป็นคันบังคับแบบแฟมิคอมที่ด้านหนึ่งของกางเกง โดยหากกดปุ่ม หยุดชั่วคราว (Pause) เขาก็จะหยุดการเคลื่อนที่ และหากฝ่ายตรงข้ามทำการโจมตีเขา ในขณะที่เขาหยุดอยู่นี้ เขาก็จะไม่รู้สึกอะไรจนกว่าจะกดปุ่มดังกล่าวอีกครั้ง นอกจากนั้นในลักษณะดังกล่าว หากปุ่ม A หรือ B ถูกกด เขาก็จะโจมตีด้วยมือซ้ายหรือมือขวาของเขา ซึ่งปุ่มหยุดนี้ได้ถูกเอาออกเมื่ออูโนได้ทำการเปิดตัวเครื่องแต่งกายแบบล่าสุดใน ค.ศ. 2009

**ประวัติ**

**อินเตอร์เนชันแนลเรสต์ลิงอินดิเคท**
อูโน ได้รับการเปิดตัวในการแข่งขันมวยปล้ำของแคนาดาในรายการ อินเตอร์เนชันแนลเรสต์ลิงซินดิเคท (IWS) อูโนได้พบกับคู่หูอย่าง สตัพเพไฟด์ สำหรับการแท็กทีมอย่างรวดเร็ว ในฐานะทีมซูเปอร์สแมชบราเธอส์ ซึ่งเป็นทีมที่ประสบความสำเร็จหลังจากนั้นไม่นาน โดยได้ชนะในรายการ IWS แท็กทีมแชมเปียนชิป และอูโนยังประสบความสำเร็จในฐานะผู้เข้าแข่งขันเดี่ยว โดยเป็นผู้ชนะรายการ IWS แคนาเดียนแชมเปียนชิปอีกด้วย เขายังคงเข้าร่วมการแข่งขันจนกระทั่งรายการนี้ได้พับไปในวันที่ 9 ตุลาคม ค.ศ. 2010

**จิคาระ**
ใน ค.ศ. 2007 ทีมของอูโน และสตัพเพไฟด์ ได้เริ่มแข่งขันในจิคาระ ซึ่งช่วงนี้เองที่สตัพเพไฟด์ได้เข้าแข่งในชื่อเพลย์เยอร์ ดอส และใช้ชื่อทีมของพวกเขาคือ ซูเปอร์สแมชบราเธอส์ และชนะรายการจิคาระกัมเปโอนาโตสเดปาเรคัส จากทีมอินโคฮีเรนซ์ (เดลิเรียส และฮาโลวิค) ที่การแข่งขัน เลย์อิงอินเดอะกัทเตอร์ส, ลุคกิงแอทเดอะสตาร์ส เมื่อวันที่ 21 กันยายน ค.ศ. 2008 เป็นเพียงทีมเดียวที่ได้รับการจัดเข้าร่วมรายการก่อนที่จะสูญเสียให้แก่ทีมดิออสซิเรียนพอร์ทัล ซึ่งเป็นทีมของอะเมซิส กับโอฟีเดียน ที่การแข่งขัน โกลบอลกันเล็ท: ไนท์ 2 ใน ค.ศ. 2009 อูโนประสบกับความพ่ายแพ้เป็นระยะเวลาที่ยาวนาน ซึ่งรวมถึงความพ่ายแพ้ร่วมกับ เพลย์เยอร์ ดอส สำหรับรายการ ยังไลออนส์คัพ แต่ความพ่ายแพ้ก็มาสิ้นสุดลงเมื่อช่วงจบฤดูกาล เมื่อเขาได้ทำการเปิดตัว เดอะจอยสติ๊ก รูปแบบใหม่ และได้บังคับให้ทิม ดอนสท์ ได้แตะมันออกไป ณ วันที่ 24 ตุลาคม ค.ศ. 2010 อูโนเข้าแข่งขันมวยปล้ำสำหรับรายการจิคาระเป็นครั้งสุดท้าย ร่วมกับ ดอส โดยได้พบกับซารา เดล เรย์ และ เดซี เฮซ ซึ่งอูโน กับดอส เป็นฝ่ายแพ้

**ริงออฟออเนอร์**
อูโน กับ เพลย์เยอร์ ดอส ได้รับการเปิดตัวใน ริงออฟออเนอร์ เมื่อวันที่ 8 พฤษภาคม ค.ศ. 2009 ที่บอสตัน รัฐแมสซาชูเซตส์ ในความพยายามที่จะเอาชนะเร็ตต์ ไททัส กับเคนนี คิง เมื่อวันที่ 25 กรกฎาคม ในโตรอนโต รัฐออนทาริโอ ที่รายการ เดธบีฟอร์ดิสออเนอร์ VII ไนท์ 2 พวกเขาได้รับคะแนนชนะที่เหนือความคาดหมายจากอดีตแชมป์ ROH เวิลด์แท็กทีมแชมเปียนชิป อย่างเควิน สทีน และ เอล เจเนริโก ในวันที่ 9 พฤศจิกายน กับเหตุการณ์ ริงออฟออเนอร์เรสต์ลิง ทางช่อง HDNet อูโน กับ ดอส ได้รับการเปิดตัวแสดงผลงานในการหวนกลับคืนสู่การแข่งขันอีกครั้ง ที่ซึ่งพวกเขาได้เป็นฝ่ายพ่ายแพ้ต่อ สทีน และ เจเนริโก นับตั้งแต่ช่วงฤดูร้อน ค.ศ. 2010 อูโนก็ไม่ได้ปรากฏตัวในรายการริงออฟออเนอร์แต่อย่างใด

**โปรเรสต์ลิงกอริลลา**
เมื่อวันที่ 10 กันยายน ค.ศ. 2011 อูโนได้รับการเปิดตัวในรายการโปรเรสต์ลิงกอริลลา (PWG) ในฐานะสมาชิกของซูเปอร์สแมชบราเธอส์ร่วมกับสตัพเพไฟด์ ในการเปิดตัวครั้งแรกของพวกเขาซึ่งได้เผชิญกับทีม ร็อค NES มอนสเตอร์ (จอห์นนี่ กูดไทม์ กับ จอห์นนี่ ยูมา) ซึ่งเป็นทีมที่สมมติตามธีมของวิดีโอเกมเช่นเดียวกัน โดยพยายามที่จะเอาชนะ ซูเปอร์สแมชบราเธอส์ ได้หวนกลับมาอีกครั้งในวันที่ 10 ธันวาคม ค.ศ. 2011 ซึ่งเวลานี้เองที่พวกเขาเป็นฝ่ายพ่ายแพ้ให้กับทีม ดิอเมริกันวูล์ฟ (ดาวี ริชาร์ด กับเอ็ดดี เอ็ดเวิร์ดส์)

**ชีวิตส่วนตัว**
แดนเชอโร ทำงานในตำแหน่งผู้เชี่ยวชาญเว็บให้กับรัฐบาลกลางแคนาดา

**ในอาชีพมวยปล้ำ**
 ท่าเผด็จศึก
**บับเบิลบ็อบเบิลบัสเตอร์ (อินเวิร์ดซูเพล็กซ์ลิฟท์ แล้วดิ่งลงในแบบ รีเวิร์สไพล์ไดร์เวอร์)
**ดิ๊กดั๊กไดร์เวอร์ (พัมแพนเดิลไพล์ไดร์เวอร์)
**จอยสติ๊ก (นีลิงฟิกเกอร์โฟร์อาร์มล็อก)- ท่าไม้ตายเฉพาะ
**บลังก้าหมุน (แคนนอนบอลเซ็นทัน)
**ฮาโดเคน (ฝ่ามือคู่ซัดหน้าอกฝ่ายตรงข้าม)
**คาโน่ แคนนอนบอล (ซุยไซด์เซ็นทัน)
**มาริโอปาร์ตี้ (เยอรมันซูเพลกซ์ ตามด้วยดรากอนซูเพล็กซ์/ไทเกอร์ซูเพล็กซ์ แบบผสมผสาน)
**โชริวเคน (จัมปิงสปินนิงอัปเปอร์คัท)
**โซนิคบูม (ดับเบิลครอสช็อพ)- ร่วมกับ สตัพเพไฟด์/เพลย์เยอร์ ดอส
**ท่าเผด็จศึก
***แพ็คแมนฟีเวอร์ (ไพล์ไดร์เวอร์เสริมพลัง)- เพลงเปิดตัว
**แอสโตรซอมบี้ โดย มิสฟิตส์ (จิคาระ)
**คัมทูทาวน์ โดย ซิสเต็มออฟอะดาวน์ (จิคาระ)
**สเม็กม่าแมน 3 โดย อาร์มแคนน่อน
**มอร์ทัลคอมแบ็ทธีม โดย แดน ฟอร์เดน (ในฐานะทีม ซูเปอร์สแมชบราเธอส์ ร่วมกับ เพลย์เยอร์ ดอส ในจิคาระ)

**ความสำเร็จ**
เพลย์เยอร์ อูโน กับตำแหน่งแชมป์รายการแอลฟา-1 เรสต์ลิงแท็กทีม
*แอลฟา-1 เรสต์ลิง
**แอลฟา-1 เรสต์ลิง แท็กทีมแชมเปียนชิป (1 สมัย) - ร่วมกับเพลย์เยอร์ ดอส
*จิคาระ
**กัมเปโอนาโตสเดปาเรคัส (1 สมัย) - ร่วมกับเพลย์เยอร์ ดอส
*อินเตอร์เนชันแนลเรสต์ลิงซินดิเคท
**IWS แคนาเดียนแชมเปียนชิป (1 สมัย)
**IWS แท็กทีมแชมเปียนชิป (1 สมัย) - ร่วมกับสตัพเพไฟด์
*อินเตอร์สปีชีส์เรสต์ลิง
**อินเตอร์สปีชีส์แชมเปียนชิป (1 สมัย)
*โปรเรสต์ลิงอิลลัสเตรเตด
**นิตยสารโปรเรสต์ลิงอิลลัสเตรเตดได้จัดให้เขาอยู่ในอันดับที่ 428 จากยอดนักมวยปล้ำ 500 คน ในฉบับ PWI 500 ของ ค.ศ. 2011

**อ้างอิง**

**แหล่งข้อมูลอื่น**
หมวดหมู่:นักมวยปล้ำอาชีพชาวแคนาดา
หมวดหมู่:นักมวยปล้ำสวมหน้ากาก